ועדת הכלכלה, כנסת 18, פרוטוקול מספר 451, 2011-02-13 12:30

כרמל שאמה-הכהן: אני מתכבד לפתוח את הישיבה השנייה של ועדת הכלכלה.

כרמל שאמה-הכהן: על סדר היום קביעת קטעים 3 ו-7 בכביש ארצי לישראל (כביש 6) ככביש אגרה, בהתאם לסעיף 2 לחוק כביש אגרה (כביש ארצי לישראל), התשנ"ה-1995.

גיל שבתאי: אנחנו מדברים כאן על אחד הפרויקטים המורכבים, פרויקט של כ- בהיקף של כשלושה מיליארד שקלים.

גיל שבתאי: הפרויקט הזה הוא בשיתוף המגזר הפרטי.

גיל שבתאי: התכנון וההקמה נעשים על ידי גוף אחד דבר שגורם ליעילות, לעמידה בלוחות זמנים ועמידה בתקציב מדובר ברמת תפעול מאוד גבוהה ואנחנו מבקשים היום את אישור ועדת הכלכלה לפרסם את המכרז כאשר בשלב השני הוא המכרז עצמו ובו אנחנו נקבע גובה האגרה ואורך התקופה ואז נבוא לאישור נוסף לפני הפרסום.

אלי אפללו: מאיפה לאיפה יהיה הקטע?

אלי אפללו: באיזה מקום נמצא הקטע הזה?

אלי אפללו: איפה הוא מתחיל והיכן הוא מסתיים?

ראובן לבאון: בוקר טוב.

ראובן לבאון: אני מנכ"ל חברת כביש חוצה ישראל.

ראובן לבאון: אני שמח להיות כאן.

ראובן לבאון: מדובר בהמשך הצפוני של כביש 6.

ראובן לבאון: היום הכביש מגיע עד אליקים ואנחנו מדברים על הקטע שנמשך באזור יוקנעם, צומת העמקים-טבעון ועד מחלף סומך שנמצא ממזרח לקריית אתא.

ראובן לבאון: המפות נמצאות ברשותכם.

ראובן לבאון: אם תרצו, כמובן אני אוכל להציג לכם מפות יותר מפורטות.

אלי אפללו: קטע 3 ו-7.

ראובן לבאון: נכון.

ראובן לבאון: 7 הוא קטע עוקף יוקנעם וקטע 3 הוא ההמשך מצפון לאזור קריית חרושת, טבעון, ועד חיבור למחלף סומך שנמצא היום בהקמה על ידי מע"צ, החברה הלאומית.

ראובן לבאון: בסך הכל כ- כאשר שני הקטעים המשמעותיים הם קטעים חדשים שהם מחוץ למערכת הכבישים הקיימת ושניהם במערכים של מנהרות, האחד עוקף את יוקנעם באזור סולתם והשני, קטע שמחבר בתוואי חדש וישר שלא דרך צומת יגור את צומת העמקים, ג'לאמה, צפונה במישרין.

ראובן לבאון: שני קטעי מנהרות.

ראובן לבאון: לשמחתנו אנחנו יכולים גם לעדכן אתכם שבשבוע שעבר היינו גם במועצה הארצית לתכנון ובנייה שהיא מוסד התכנון שלנו והמועצה אימצה את המסדרון הזה כמסדרון המוביל של הפרויקט.

ראובן לבאון: על כן אנחנו נמצאים בשלב שבתוך חודשיים-שלושה גם נגיע להפקדה עצמה של התוכנית מבחינה סטטוטורית.

ראובן לבאון: חשוב מאוד להדגיש ששני הקטעים האלה באים מעבר למערך הכבישים הקיים.

ראובן לבאון: זאת אומרת, מערך הכבישים הקיים שבו משתמשים היום ימשיך להיות מערך חופשי ולהפך, יוקל על התנועה כי חלק משמעותי יעבור לקטעים החדשים.

ראובן לבאון: לא רק שאנחנו לא פוגעים בתנועה הקיימת אלא על פי הכללים נפתח לציבור עוד אופציה נוספת למימוש התנועה ככביש מהיר.

ראובן לבאון: אנחנו בעצם מחברים ברצף את מרכז הארץ דרך אזור יוקנעם ועד סומך כאשר חברת כביש חוצה ישראל, במסגרת נתיבי ישראל, ממשיכה לתכנן הלאה צפונה, עד כברי ושלומי, את המסדרון הזה להמשך פיתוח עתידי בחומש הבא.

ראובן לבאון: זה פחות או יותר הרעיון הכללי.

ראובן לבאון: אם יהיו עוד שאלות נוספות, גיל ואני נשמח לענות עליהן.

אלי אפללו: אני רוצה להמשיך את השאלה שלי.

אלי אפללו: קודם כל, אני מברך על היוזמה להמשיך ולבנות את הכביש הזה.

אלי אפללו: אני חושב שזה כביש מבורך.

אלי אפללו: בהקשר לעניין הזה רציתי דווקא להעיר הערה שאני חושב שחברת חוצה ישראל שמטפלת בכבישים האלו, יש לי אליכם, בהזדמנות זאת, אתם לא מתריעים.

אלי אפללו: אני נוסע כל יום בכביש הזה.

אלי אפללו: אני נכנס לכביש ואני לא יודע אם יש עומס אבל לפעמים אני נתקע במקום שעתיים.

אלי אפללו: אין לי פתרון, אני תקוע בתוך הפקק הזה ואין לי אפשרות לא לפנות ימינה ולא שמאלה או לחזור אחורנית.

לאה ורון: וגם אתה משלם אגרה.

אלי אפללו: וגם אני משלם אגרה.

אלי אפללו: אני שבוי בכביש הזה, שבוי בזמן, שבוי במחיר כי מטרת הכביש הוא כביש אגרה מהיר.

אלי אפללו: ראשית, הוא לא מהיר.

אלי אפללו: שנית, אני משלם מחיר.

אלי אפללו: ביקשתי מהשר, ואני מודיע, שכביש שיהיו בו פקקי תנועה, קודם כל יזכו את הנוסעים.

אלי אפללו: אין שום סיבה שהנוסעים ישלמו כסף כשהמטרה והייעוד הוא לנסוע במהירות נכונה.

אלי אפללו: ביקשתי מהשר, ואני שמח שהוא נענה, לשים שלטים בכניסות כדי להתריע אם הכביש עמוס, אבל אני מבין שזה רק בחלק מהמקומות ולא בכולם.

אלי אפללו: חבל שזה כך.

אלי אפללו: אני חושב שזאת חובתכם.

אלי אפללו: יכול להיות שנוח לכם לומר שייכנסו כמה שיותר אנשים לכביש ויהיו שבויים בפקקים, העיקר שישלמו.

אלי אפללו: אם אתם רוצים, אני ממשיך את השאלה שלי ואני מקווה לקבל תשובה, באמת לתת שירות בצורה נכונה ואני מבין שבקטעים מסוימים אפילו הצבתם נתיב וזה משתחרר, אבל העומס של כביש 6 הולך וגדל והפקקים קיימים לעתים הרבה יותר קרובות.

אלי אפללו: אני מצפה מכם להודיע בתקשורת לפני שנכנסים לכביש 6 שיש פקקי תנועה ושיש עומס כדי שהבן אדם יוכל להחליט בעצמו אם הוא נכנס או לא ולא להיות שבוי בתוך הקונספט הזה.

ראובן לבאון: אני מבקש להבהיר נקודה אחת מאוד משמעותית.

ראובן לבאון: חברת כביש חוצה ישראל שאני המנכ"ל שלה והצוות שלי כאן אתנו, אנחנו הרגולטור כחברה ממשלתית מטעם המדינה.

ראובן לבאון: אני לא הזכיין אלא אני הבקרה על הזכיין.

אלי אפללו: כן, אבל אתה הבקרה.

ראובן לבאון: אתה צודק.

אלי אפללו: אני פונה אליך.

ראובן לבאון: אתה צודק ואני מכבד את השאלות ואני חושב שכולן הן מהמציאות.

ראובן לבאון: אם כן, זאת נקודה אחת.

ראובן לבאון: נקודה שנייה, המאמץ העיקרי שלנו מול בעל הזיכיון, וראית את זה בשנתיים האחרונות, הוא להרחיב את הכביש.

ראובן לבאון: הוא לא עושה את זה בהתנדבות אלא הוא עושה את זה מתוקף הסכם הזיכיון כאשר קורים כך וכך אירועים של הרחבה.

ראובן לבאון: הוא עושה.

ראובן לבאון: זה עתה הוא התחיל בקטע הכי מורכב, בקטע בין נחשונים לבין בן שמן ומי שיעבור שם רואה כבר מכונות קידוח שהתחילו לעבוד.

ראובן לבאון: זה הקטע הכי מורכב והכי יקר, אבל זה לא חשוב כי הוא משלם אותו במלואו.

ראובן לבאון: הקטע הבא בתור יגיע יותר צפונה, לכיוון שלרוב אתה נוסע בו.

ראובן לבאון: הנקודה השלישית.

ראובן לבאון: אכן על פי פנייה, השר הנחה להציב שלטים.

ראובן לבאון: זה פרויקט משותף של מע"צ ושלנו.

ראובן לבאון: לטעמי, במאמר מוסגר, הפרויקט לא שלם ולא רק מבחינת הקטעים.

ראובן לבאון: יכול להיות שאני אומר לך שכאן עמוס, אבל לא אומר לך שגם בכביש החוף עמוס.

ראובן לבאון: זאת אומרת, יש עוד שלבים בתוך הפרויקט הזה שיצטרכו להיפתר בהמשך, בשנים הקרובות.

אלי אפללו: אנשים מהצפון יכולים לנסוע דרך הבקעה.

אלי אפללו: יש פתרונות.

ראובן לבאון: אני מקבל את ההערה.

ראובן לבאון: לכן התהליך הזה כבר מתקיים היום.

ראובן לבאון: זה ייקח עוד מספר חודשים עד שיתחילו לראות את השלטים בכניסות לכביש, על מנת שהנהג יוכל לקבל החלטה.

אלי אפללו: לתקשורת אתם מחוברים?

אלי אפללו: מודיעים דרך התקשורת?

ראובן לבאון: כן.

ראובן לבאון: בכל אירוע של גודש בקטע מסוים.

אלי אפללו: הם לא מודיעים בתקשורת.

אלי אפללו: יש מחסום.

אלי אפללו: טלפנתי לתקשורת ושאלתי ואמרו לי שהם לא קיבלו אינפורמציה.

אלי אפללו: אני אומר לך דברים שאתה צריך לבדוק.

ראובן לבאון: בסדר גמור.

ראובן לבאון: רשמתי לפניי להעמיק את הקטע הזה מבחינת הבקרה.

ראובן לבאון: בנושא של החזר כספים, שוב, הערת ביניים.

ראובן לבאון: למרות שזה לא קרה בהסכם הזיכיון, במקרה של עמידה, זאת אומרת, הייתה תאונה או משהו כזה, יש החזר כספים גם היום.

אלי אפללו: יש החזר כספים?

ראובן לבאון: במקרה של עמידה באורך מסוים.

קריאה: לא מחייבים.

ראובן לבאון: מאידך, זחילה, אנחנו כמדינה לא יכולים לחייב את בעל הזיכיון להחזיר את הכסף ואנחנו עושים מאמצים נוספים שבינתיים עוד לא הצלחנו להגיע אתו להסכם כי הסכם הזיכיון לא מאפשר במצב של האטה להחזיר כסף.

כרמל שאמה-הכהן: למה לא?

אלי אפללו: זה אבסורד.

כרמל שאמה-הכהן: הרי הסכם הזיכיון נועד לספק תנועה מהירה בתוך הכביש.

כרמל שאמה-הכהן: כביש אגרה, אם הוא לא מתריע על זחילה, יש כאן משהו לא הוגן ולא סביר.

כרמל שאמה-הכהן: אני לא חושב שהזכיין מוגן ומחוסן מהתערבות.

כרמל שאמה-הכהן: אם מהירות ממוצעת בכביש היא 10 או , אני לא חושב שהצרכן צריך לשלם מחיר מלא.

כרמל שאמה-הכהן: אני לא אומר לפטור אותו, אבל צריך להיות משהו.

אלי אפללו: למה?

אלי אפללו: למה לא לפטור אותו?

אלי אפללו: הוא שבוי.

אלי אפללו: אדוני היושב ראש, הוא שבוי.

כרמל שאמה-הכהן: אתה חושב שצריך לפטור, אבל אני חושב שצריך להיות שיעור מסוים של הנחה כי בכל זאת הוא מקבל שירות.

כרמל שאמה-הכהן: אז זה ייצור תמריץ לזכיין לעדכן את האנשים.

ראובן לבאון: תרשו לנו לבדוק את זה יותר לעומק.

לאה ורון: האם במקרה של עצירה שהזכרתם, האם הצרכנים צריכים לפנות לחברה או שהחברה באופן אוטומטי אינה מחייבת את כלי הרכב שעצרו במקרה של תאונה?

ראובן לבאון: אינה מחייבת באופן אוטומטי.

ראובן לבאון: לכן לא פנו אליה.

ראובן לבאון: במקרה של עמידה מלאה כשהייתה תאונה, זה מה שקורה.

אלי אפללו: עמידה של כמה זמן?

ראובן לבאון: אני לא זוכר.

ראובן לבאון: נדמה לי עשרים דקות.

אלי אפללו: חצי שעה.

כרמל שאמה-הכהן: חצי שעה במקטע?

ראובן לבאון: עשרים-שלושים דקות, משהו כזה.

אלי אפללו: זה לא הוגן.

ראובן לבאון: אני מבקש לתת לנו ואנחנו נחזור אליכם אחרי שנעשה בדיקה הרבה יותר יסודית.

ראובן לבאון: דבר נוסף שאני מבקש להעיר, שעוד לא אמרנו קודם, לגבי הקטעים הצפוניים.

ראובן לבאון: אנחנו מדברים על מכרז חדש.

ראובן לבאון: זאת אומרת, מכניסים עוד שחקן לשוק וזה לא אותו זכיין.

כרמל שאמה-הכהן: אלא אם כן הוא יזכה.

ראובן לבאון: לא.

ראובן לבאון: הוא כזכיין לא.

כרמל שאמה-הכהן: אסור לו להתמודד?

ראובן לבאון: בישות שלו כדרך ארץ, הוא לא יכול להשתתף.

ראובן לבאון: אם הרכיבים שלו מתאגדים באופן חדש, זה שוק חופשי.

ראובן לבאון: לכן זה גם טווח אחר עם כנראה חלק מלקחי הזיכיון הקיים שניישם בתוך הזיכיון החדש על מנת באמת שתהיה זרימת תנועה ורמת שירות ודברים מהסוג הזה.

ראובן לבאון: ניישם בתוך המכרז החדש.

כרמל שאמה-הכהן: אבל אלה לא קטעים חלופיים.

כרמל שאמה-הכהן: הם לא קטעים מקבילים שתהיה תחרות בדרך ארץ אלא אחד ממשיך את השני.

ראובן לבאון: לא, אבל דיברת על שבויים ואנחנו לא שבויים בתוך זיכיון קיים.

ראובן לבאון: לכן בצוות שבראשותו עומד גיל שבתאי, שזה צוות ועדת המכרזים להכנת המכרז, קודם כל המיון המוקדם ואחר כך המכרז, אנחנו מנסים למצות את כל הלקחים מהקטע הקיים.

כרמל שאמה-הכהן: דרך אגב, אם כבר מדברים, יש עוד נקודה שתכניסו למחשבה שלכם בעניין.

כרמל שאמה-הכהן: האם באמת פונקציה של המהירות הממוצעת במקטע, לא רק עצירה, צריכה להיות פרמטר שמשפיע על המחיר.

אלי אפללו: הייתי רוצה להוסיף שאלה.

אלי אפללו: אם זיכרוני אינו מטעני, היה פעם בכביש 6 מצב שאם לא נסעת מקטע לקטע במהירות מסוימת, היו מחייבים אותך.

אלי אפללו: זאת אומרת, אם היית עומד בצד, היו מחייבים אותך.

אלי אפללו: אני זוכר את העניין הזה נכון?

לאה ורון: היו תחנות התאוששות לתחנת עצירה.

ראובן לבאון: אתה צודק.

ראובן לבאון: זה התחיל מתחנות התדלוק והמנוחה.

ראובן לבאון: היום המצב הוא שיש לך שלושת-רבעי שעה היום במצב שבו אתה גם יכול לצאת מהכביש ולחזור באותו מקום וזה כאילו אתה ממשיך באותו רצף.

ראובן לבאון: שלושת-רבעי שעה.

ראובן לבאון: זה הפרמטר היום.

אלי אפללו: אם עברת שלושת-רבעי שעה, מחייבים אותך מחדש.

קריאה: בקטע שיש בו תחנת דלק, יש לך שעתיים.

אלי אפללו: בן אדם עייף ורוצה לנוח בצד.

כרמל שאמה-הכהן: אף פעם לא הייתי מודע לזה.

אלי אפללו: כי זה אבסורד.

אלי אפללו: אתה מבין איפה האבסורד?

אלי אפללו: בן אדם רוצה לנוח, להירדם לחצי שעה.

ראובן לבאון: שלושת-רבעי שעה עומדים לרשותו.

כרמל שאמה-הכהן: לכל הכביש או למקטע?

קריאה: למקטע.

אלי אפללו: כאן הם כן קובעים להם וכן משלמים וכשאנחנו תקועים, הם לא מחזירים.

ראובן לבאון: קח בחשבון את המצב שבו בעצם הגעת עד קסם, יש לך עסקים בראש העין, נעשה את זה ציורי.

ראובן לבאון: אתה יכול לצאת ואחרי שלושת-רבעי שעה לחזור ולהמשיך.

אלי אפללו: אני לא מדבר על אלו שנכנסים ויוצאים אלא על אלו שהם באותו נתיב.

ראובן לבאון: את התשובה הזאת יש לנו רק בתוך תחנות התדלוק והמנוחה.

ראובן לבאון: שעתיים.

אלי אפללו: אני חושב שהם צריכים להישאר.

ראובן לבאון: זה לא בטיחותי.

ראובן לבאון: אנחנו לא רוצים לעודד אנשים לעמוד בשולי הכביש שהוא כביש מהיר.

אלי אפללו: בן אדם נתקע עם האוטו, מה הוא עושה?

קריאה: אם באמת יש מקרה חריג, הוא יכול לפנות לזכיין ו לומר מה היו נסיבות אותו מקרה.

אלי אפללו: רק תראו שזה לא פרופורציונאלי.

אלי אפללו: אני אומר לכם שכמעט כל יום זה קורה לנו שאנחנו תקועים בכביש בפקקים.

כרמל שאמה-הכהן: הנתון הזה נכון?

ראובן לבאון: הושלמו היום כבר מעל שלושים קילומטרים הרחבות.

אלי אפללו: הגברת אמרה שלא.

כרמל שאמה-הכהן: יש לכם נתונים מספריים עובדתיים.

ראובן לבאון: הקטע של בן שמן-נחשונים בו יש שני נתיבים והתחילו לעבוד על ההרחבה שלו, יש בו קטעים מסוימים בסביבות 7.5 עד 8.5-9 ובסביבות 4 עד 6 שהמהירות קצת מואטת ולכן הוספנו גם נתיבי זחילה כמו שבוודאי ראית, על מנת לעודד רכב כבד לזוז הצידה.

ראובן לבאון: אני מסכים שבקטעים האלה יש גודש.

אלי אפללו: כל יום.

אלי אפללו: אלה באמת השעות בהן אני נוסע וחוזר.

ראובן לבאון: נכון.

ראובן לבאון: לכן כבר תראה שם בעבודה שתיקח עוד כשנה הרחבה של נתיב שלישי.

ראובן לבאון: זה אזור מאוד קשה אבל כבר התחילו לעבוד על זה מתוך המודעות הזאת.

אברהם מיכאלי: לגבי הקטע הבטיחותי, אמרת שאתם משתדלים שהנהגים לא יעצרו בצד.

אברהם מיכאלי: יש לכם לכיוון דרום בין נתניה לכיוון תל אביב-הרצליה, במחלף שם, ראיתי לאחרונה שעשיתם כמה מפרצים כדי שרכבים יוכלו להיכנס אליהם ושם לעצור.

אברהם מיכאלי: לדעתי זה הגיוני וחיוני, אבל יש הרבה מאוד מקומות שאנשים נוסעים מעבר לתחנות הדלק ונוסעים קילומטרים רבים ואין להם היכן לעצור.

אברהם מיכאלי: אם מישהו לא חש טוב, הוא חייב לעצור בצד, זה מקום מסוכן.

אלי אפללו: אני רוצה להמשיך את השאלה.

אלי אפללו: אולי אתם מוצאים פתרון לגבי הרכב הכבד, כך שבשעות העומס, ואתם יודעים שבין שעות מסוימות – כמו שהיום שר התחבורה, ואני מברך אותו על היוזמה שלו שלקח בכבישים מסוימים בהם יש עומס, מנע מרכב כבד לעלות על הכבישים האלה.

אלי אפללו: האם בשעות העומס כאשר אתם יודעים שיש עומס, וזה חוזר לדעתי כל יום, בשעות האלו להוריד לפחות את הרכב הכבד.

ראובן לבאון: לפני ימים הסוגיה הזאת הגיעה לשר התחבורה, בעקבות האילוצים שקיימים בנתיבי אילון.

ראובן לבאון: נתיבי אילון הצטרף לאחרונה לאותו הסדר של הכביש לירושלים ובאמת נותרה שאלה עקרונית.

ראובן לבאון: אני מעריך שזה יצטרך להגיע להכרעתו של השר בזמן הקרוב, האם בעצם המשמעות של נתיבי אילון פלוס כביש 1 וכולי, משמעותה איסור נסיעה של רכב כבד במרכז הארץ בכלל.

ראובן לבאון: זאת החלטת מדיניות שהיא לא אצלנו אלא זאת החלטה הרבה יותר כבדה.

ראובן לבאון: אני לא יכול לאסור בכביש 6 נסיעה של מישהו בשעה מסוימת.

ראובן לבאון: השאלה שאתה מעלה היא מאוד כבדת משקל ואנחנו הפנינו את תשומת הלב במשרד – ועכשיו זה עוד יותר מחריף בגין האיסור לנוע בנתיבי אילון.

אלי אפללו: פתרו בעיה כאן והעבירו אותה למקום אחר והבעיה תהיה הרבה יותר גדולה.

אלי אפללו: אני מבקש אדוני היושב ראש להודיע לשר שיש לו כוונות נהדרות והוא עושה דברים נהדרים.

אלי אפללו: בעניין הזה לפתור בעיה של אילון וכביש 1 בעצם סוגר את הכבישים האלו והופך להיות פקק תנועה ענק בכביש 6 והוא הכביש המהיר היחידי שמוגדר ככביש מהיר והוא גם כביש אגרה.

אלי אפללו: הוא הכביש היחידי שצריך לחבר את הפריפריה למרכז הארץ וזה ייעודו.

אלי אפללו: הפתרון כפי שנעשה בלי לפתור את הבעיה בכביש 6, לפחות בשעות מסוימות של העומס, אני חושב שזה חטא על פשע.

ראובן לבאון: אני חייב תשובה לגבי מפרצי העצירה.

ראובן לבאון: מה שראית, זה היה מפרצי עצירה בזמן הרחבת הכביש.

ראובן לבאון: מאחר שהמתווה הפך למאוד צר בתקופת ההקמה, ואפילו לא נותרו שוליים, היינו חייבים לייצר מפרצים למצבי חירום.

ראובן לבאון: אני אחזור ואומר שוב, זה קונפליקט שמוכר מאז פתיחת הכביש.

ראובן לבאון: בכביש מהיר אתה לא מייצר מפרצי מנוחה כמו שאתה עושה בכל מקום אחר כי כל נקודת מפרץ, ההרחבה היא בעצם כמו מחלף.

ראובן לבאון: אתה צריך נתיב ירידה ונתיב עלייה.

ראובן לבאון: לכן ברוב המקומות מבחינת המרחקים אין לנו את המצב הזה.

ראובן לבאון: ראית מצב כמו שיש היום גם את נתיב הזחילה בקטע באזור שוהם, שיש מפרץ בגלל שהוספנו נתיב זחילה והורדנו את השוליים.

ראובן לבאון: אי אפשר להוסיף בכביש מפרצי עצירה למצב של מנוחה.

ראובן לבאון: במצב חירום, יש את השוליים ומעבר לזה שאתה יכול לעצור, זה חירום.

ראובן לבאון: אין מצבים בכביש מהיר שאתה באופן יזום מזמין עצירה, מנחה, תפילה, חס וחלילה שירותים, הקאה וכולי.

ראובן לבאון: הרעיון הוא שבכביש מהיר או שאתה מגיע לאזור של תחנת מנוחה או שאתה יוצא מהכביש או שבלית ברירה במצב חירום אתה עוצר בשול ולכן יש לנו שול של שלושה מטרים מלאים.

ראובן לבאון: אנחנו לא מייצרים באופן יזום מפרצים לעצירה.

אלי אפללו: אני רוצה לשאול שאלה נוספת בנושא תחנות תדלוק.

אלי אפללו: תחנות רענון ותדלוק ביחד.

אלי אפללו: האם אתם יכולים לאלץ או לגרום לכך שתהיה תוספת תחנות?

אלי אפללו: המרחק בין התחנות הוא גדול.

אלי אפללו: בין תחנה לתחנה יש מרחק גדול מאוד.

אלי אפללו: בן אדם צריך להתפנות ומה הוא יכול לעשות?

ראובן לבאון: אתה אמר להתאפק.

אלי אפללו: שיעשה את זה במקום מוסדר.

אלי אפללו: אני לוקח אתי אנשים.

אלי אפללו: אני כבר יודע שאני חייב לעצור במקום מסוים כשאני יודע שאני בין תחנה לתחנה, אבל לא כולם יודעים והם כן עוצרים.

אלי אפללו: האפשרות שבן אדם יתפנה, אין לו אפשרות כזאת.

אלי אפללו: על כביש 6 אין לו מקום לעמוד בצד ואין לו אפשרות.

אלי אפללו: מדברים על סיכון.

אלי אפללו: ברגע שאתם תכתיבו להם להקים עוד תחנות דלק, זה משהו אחר.

אלי אפללו: אם זה היה כביש פרטי, היו קמות שם לפחות עוד עשר תחנות דלק אבל היות שזה בבעלות פרטית, ורק להם יש זיכיון להקים תחנות דלק, לא איכפת לי שיקומו עוד תחנות דלק של החברה.

אלי אפללו: מה שמעניין אותי זה שתהיה אפשרות לתחנות רענון ואם לא, שיעשו תחנות באמצע הדרך, תחנות אחרות כדי שתהיה אפשרות להתפנות ולהתרענן.

כרמל שאמה-הכהן: הנקודה ברורה.

ראובן לבאון: הנקודה הזאת כבר עלתה בעבר.

ראובן לבאון: שוב, הנושא הוא מאוד מורכב.

ראובן לבאון: קשה לי קצת לפרט אותו אבל לכאורה מה רע בעוד תוספת של תחנות?

ראובן לבאון: זה רק טוב.

ראובן לבאון: בהסכם הזיכיון, אנחנו כל פעם מזכירים את הסכם הזיכיון, זה הסכם עם המדינה.

ראובן לבאון: אגב, הבעלות באופן כללי, הבעלות של המדינה, יש לה זיכיון להקים ולהפעיל ולגבות אגרה.

ראובן לבאון: צריך לזכור שזה לא כביש פרטי אלא זה כביש של המדינה בסיכומו של דבר.

ראובן לבאון: הנושא הוא מה נדרש בהסכם הזיכיון.

ראובן לבאון: אנחנו איתרנו בזמנו – עשינו על זה עבודה כבר לפני כשנה – ואין הרבה אופציות.

ראובן לבאון: אי אפשר להקים עוד עשר תחנות כמו שאתה אומר, מהבחינה של המרחק בין המחלפים שלא מאפשר שקילת הקמת הרבה תחנות, אבל יש לנו יכולת לפחות בעוד שני מקומות לנסות לקדם את זה.

ראובן לבאון: זה נושא שני שאנחנו נתעמק יותר ונדווח לוועדה מה האפשרויות שהן גם חוזיות, האם אנחנו מוציאים מכרז לתחנות לחברות דלק אחרות כי זה לא רק דור אלון.

אלי אפללו: זה לא הנושא.

אלי אפללו: אותנו מעניין שיהיו עוד תחנות.

אלי אפללו: לא מעניין אותנו מי יהיה אלא שיהיו.

ראובן לבאון: בסדר.

ראובן לבאון: אנחנו נקדם את זה.

כרמל שאמה-הכהן: מי מקריא את הפנייה לוועדה?

אלי אפללו: לפני שמקריאים, מתי יביאו לפנינו את התשובות?

כרמל שאמה-הכהן: הם ציינו בתחילת הדיון שלשלב הבא והמתקדם של הכביש יצטרכו לחזור אלינו לעוד אישור.

ראובן לבאון: נעשה את המקסימום לבוא עם מקסימום תשובות, גם לגבי הזיכוי, גם לגבי התחנות.

כרמל שאמה-הכהן: בעוד שלושה-ארבעה חודשים.

ראובן לבאון: בטווח של חודשיים-שלושה פחות או יותר.

ראובן לבאון: זה השלב בו אנחנו חייבים לחזור אליכם עם שני דברים, עם קביעת גובה האגרה ועם התנאים להפעלה מסביב, כמו שהיה לנו בכביש 6 המקורי.

אלי אפללו: כל התנאים האלו ששאלנו כאן.

ראובן לבאון: נשתדל לבוא עם מקסימום התשובות למועד הזה.

אתי בנדלר: עד לאותו מועד יהיה כבר אישור סטטוטורי לכל התוכניות?

ראובן לבאון: קטע 7 השלים את ההפקדה שלו, השלים את ההתנגדויות שלו והוא במהלך החודשיים הקרובים מקבל תוקף במועצה הארצית.

ראובן לבאון: זה לגבי קטע 7.

ראובן לבאון: לגבי קטע 3, עברנו כאמור את הנקודה הכי משמעותית במועצה הארצית בשבוע שעבר.

ראובן לבאון: היה שם עוד ויכוח בין שתי חלופות ואומצה חלופת תמ"א 3.

ראובן לבאון: זאת אומרת, תוכנית המתאר הארצית לכבישים ואנחנו בעצם מגיעים בטווח של חודשיים לדיון להפקדה והתבקשנו על ידי המועצה להשלים כל מיני תנאים.

ראובן לבאון: את מכירה טוב את התהליך הזה.

ראובן לבאון: נגיע לדיון להפקדה והתהליך של הפרסום, הפקדה, התנגדויות, ייקח בערך עוד כחמישה-שישה חודשים.

אתי בנדלר: אני אסביר מדוע אני שואלת את השאלה.

אתי בנדלר: החלטת הממשלה, כמו גם החלטת הוועדה ככל שהיא תחליט לאשר את החלטת הממשלה, מותנית בכך שלא יהיה שינוי בתוואי כי הממשלה בפירוש – אולי אני אצטט מהחלטת הממשלה – אמרה שבקטע שבין מבואות יוקנעם לבין מחלף סומך, כפי שמסומן בתסריט הנלווה להחלטה הזאת יהיו כבישי אגרה.

אתי בנדלר: ככל שייקבע בתוכנית תוואי אחר שאינו תואם לתסריט הנלווה, תתבטל הכרזה זאת.

אתי בנדלר: זאת אומרת, ככל שתהיה סטייה מהתוכנית, כמובן שלא רק לממשלה תצטרכו לחזור אלא גם לוועדה.

ראובן לבאון: ללא ספק.

ראובן לבאון: אני מצהיר לפרוטוקול לצורך העניין שהמצב שבו סיימנו את הדיון ביום שלישי שעבר במועצה הארצית קיבע את המסלול שגם מופיע בתסריט.

ראובן לבאון: זה היה התהליך.

ראובן לבאון: הייתה חלופה אחרת רעיונית שעוקפת לחלוטין את העניין ועל כן הסוגיה הזאת הוצגה.

אתי בנדלר: זאת אומרת שאין סיכויים שכתוצאה מההפקדה יהיה שינוי בתוואי?

ראובן לבאון: לא.

ראובן לבאון: יכול להיות ויכוח על עוד מאה מטרים אורך מנהרה ועל תצורת המחלף אבל התוואי מקובע.

כרמל שאמה-הכהן: תודה.

כרמל שאמה-הכהן: אפשר להקריא.

גיל שבתאי: אין לי כאן את הפנייה של השר אבל אני אקרא מהחלטת הממשלה.

גיל שבתאי: בהמשך להחלטת הממשלה מספר 1421.

לאה ורון: יש פנייה של שני השרים לוועדת הכלכלה.

גיל שבתאי: כן.

גיל שבתאי: אפשר להקריא אותה.

לאה ורון: לכם אין אותה?

גיל שבתאי: לא.

לאה ורון: הנדון: קביעת קטעים 3 ו-7 של כביש ארצי לישראל ככביש אגרה סעיף 2 לחוק כביש אגרה, כביש ארצי לישראל, התשנ"ה-1995 (להלן – החוק) קובע כי הממשלה, באישור ועדת הכלכלה של הכנסת, רשאית להחליט כי קטעים של כביש חוצה ישראל יהיו כבישי אגרה שייחתם לגביהם חוזה זיכיון לפי הוראות החוק.

לאה ורון: בהחלטת הממשלה מספר 2406 מיום 11 בנובמבר 2010 נקבעו קטעים 3 ו-7 לכביש חוצה ישראל ככביש אגרה.

לאה ורון: עותק החלטת הממשלה מצורף בזה.

כרמל שאמה-הכהן: אנחנו מצביעים.

כרמל שאמה-הכהן: ה צ ב ע ה אושר פה אחד תודה רבה.

כרמל שאמה-הכהן: הישיבה נעולה.